8.9.2015. | Vijesti

Protiv Arsenala za izbjeglice

Modri doniraju novac od ulaznica protiv Arsenala za izbjeglice

GNK Dinamo se odlučio uključiti u akciju "Zaigrajmo za imigrante" i donirati 1 euro od svake prodane ulaznice za utakmicu 1. kola Lige prvaka Dinamo – Arsenal za pomoć izbjeglicama i imigrantima koji pokušavaju ući na europsko tlo.

Nakon što je u nedjelju stigao poziv Porta da se akciji priključe svi klubovi koji nastupaju u grupnoj fazi Lige prvaka Modri su odmah reagirali i pozitivno odgovorili. Dinamo je izuzetno socijalno odgovoran klub, konstantno pomaže onima kojima je to najpotrebnije pa smo tako ponosni što ćemo sudjelovati u ovoj, nadamo se, globalnoj i zajedničkoj akciji svih najboljih europskih klubova.